**Projektu iesniegumu vērtēšanas kritēriji**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 9.Sociālā iekļaušana un nabadzības apkarošana |
| Specifiskā atbalsta mērķa numurs un nosaukums | 9.1.1. Palielināt nelabvēlīgākā situācijā esošu bezdarbnieku iekļaušanos darba tirgū |
| Pasākuma numurs un nosaukums | 9.1.1.1. Subsidētas darbavietas nelabvēlīgākā situācijā esošiem bezdarbniekiem |
| Projektu iesniegumu atlases veids | Ierobežota projekta iesnieguma atlase |
| Atbildīgā iestāde | Labklājības ministrija |

|  |  |  |
| --- | --- | --- |
| **1. VIENOTIE KRITĒRIJI** | | **Kritērija ietekme uz lēmuma pieņemšanu**  (P, N) |
|
| 1.1. | Projekta iesniedzējs atbilst MK noteikumos par specifiskā atbalsta mērķa (turpmāk - SAM) pasākuma īstenošanu projekta iesniedzējam izvirzītajām prasībām[[1]](#footnote-1). | P |
| 1.2. | Projekta iesnieguma veidlapa ir sagatavota datorrakstā. | P |
| 1.3. | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | P |
| 1.4. | Projekta iesniedzējam Latvijas Republikā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro.* | P |
| 1.5. | Projekta iesnieguma oriģinālam ir dokumenta juridiskais spēks: | - |
| 1.5.1. tas ir noformēts atbilstoši elektronisko dokumentu apriti regulējošo normatīvo aktu prasībām (attiecināms, ja projekta iesniegums ir iesniegts elektroniska dokumenta formā), t.sk. projekta iesniegums ir parakstīts ar drošu elektronisku parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja nepieciešams);  1.5.2. tas ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības (attiecināms, ja projekta iesniegums ir iesniegts papīra formā) t.sk. projekta iesniedzēja apliecinājumu parakstījis projekta iesniedzējs vai tā pilnvarota persona, projekta iesniegumam ir pievienots attiecīgs pilnvarojums. | P |
| 1.6. | Projekta iesnieguma veidlapa:  1.6.1. ir pilnībā aizpildīta latviešu valodā atbilstoši MK noteikumos par ES fondu ieviešanas vadību noteiktajām prasībām;  1.6.2. tai ir pievienoti visi papildu iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. | P |
| 1.7. | Projekta iesnieguma finanšu dati ir norādīti *euro.* | P |
| 1.8. | Projekta iesnieguma finanšu aprēķins ir izstrādāts aritmētiski precīzi un atbilstoši projekta iesnieguma veidlapas prasībām. | P |
| 1.9. | Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa pasākuma īstenošanu noteiktajam ES fonda finansējuma apmēram. | P |
| 1.10. | Projekta iesniegumā norādītā ES fondu atbalsta intensitāte nepārsniedz MK noteikumos par specifiskā atbalsta mērķa pasākuma īstenošanu noteikto ES fonda maksimālo atbalsta intensitāti. | P |
| 1.11. | Projekta iesniegumā iekļautās kopējās izmaksas (kopējās projekta attiecināmās izmaksas, kopējās projekta izmaksas), plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa pasākumu noteiktajam, t.sk. nepārsniedz noteikto izmaksu pozīciju apjomus un:  1.11.1. ir saistītas ar projekta īstenošanu,  1.11.2. ir nepieciešamas projekta īstenošanai (projektā norādīto aktivitāšu īstenošanai, mērķa grupas vajadzību nodrošināšanai, definētās problēmas risināšanai),  1.11.3. nodrošina projektā izvirzītā mērķa un rādītāju sasniegšanu. | P |
| 1.12. | Projekta īstenošanas termiņi atbilst MK noteikumos par specifiskā atbalsta mērķa pasākuma īstenošanu noteiktajam projekta īstenošanas periodam. | P |
| 1.13. | Projekta mērķis atbilst MK noteikumos par specifiskā atbalsta mērķa pasākuma īstenošanu noteiktajam mērķim. | P |
| 1.14. | Projekta iesniegumā plānotie sagaidāmie rezultāti un uzraudzības rādītāji:  1.14.1 ir precīzi definēti;  1.14.2. ir pamatoti;  1.14.3. ir izmērāmi;  1.14.4. sekmē MK noteikumos par specifiskā atbalsta mērķa pasākuma īstenošanu noteikto rādītāju sasniegšanu. | P |
| 1.15. | Projekta iesniegumā plānotās projekta darbības:  1.15.1. atbilst MK noteikumos par specifiskā atbalsta mērķa pasākuma īstenošanu noteiktajam un paredz saikni ar attiecīgajām atbalstāmajām darbībām;  1.15.2. ir precīzi definētas un pamatotas, un tās risina projektā definētās problēmas. | P |
| 1.16. | Projekta iesniegumā plānotie publicitātes un informācijas izplatīšanas pasākumi atbilst Vispārējās regulas[[2]](#footnote-2) nosacījumiem. | P |
| 1.17. | Projekta iesniegumā ir:  1.17.1. identificēti, aprakstīti un izvērtēti projekta īstenošanas riski;  1.17.2.novērtēta to ietekme un iestāšanās varbūtība;  1.17.3. noteikti riskus mazinošie pasākumi. | P |
| 1.18. | Projekta iesniegumā norādītā mērķa grupa atbilst MK noteikumos par specifiskā atbalsta mērķa pasākuma īstenošanu noteiktajam. | P |
| 1.19. | Projektā iesniegumā tiek identificētas mērķa grupas vajadzības un risināmās problēmas un tās atbilst MK noteikumos par specifiskā atbalsta mērķa pasākuma īstenošanu noteiktajam . | P |
| **2. SPECIFISKIE ATBILSTĪBAS KRITĒRIJI** | | **Kritērija ietekme uz lēmuma pieņemšanu**  (P, N) |
|
| 2.1. | Projektā paredzētās specifiskās darbības sekmē horizontālās prioritātes “Vienlīdzīgas iespējas” principu (dzimumu līdztiesība, invaliditāte, vecums, etniskā piederība) ievērošanu. | P |
| 2.2. | Projektā ir nodrošināta atbalsta pasākumu demarkācija ar citām ES fondu ietvaros finansētajām aktivitātēm, kur paredzēta darba līguma slēgšana. | P |
| 2.3. | Projekta iesniegumā ir aprakstīts ierobežota apjoma valsts atbalsta (*de minimis)* sniegšanas mehānisms atbilstoši MK noteikumos par specifiskā atbalsta mērķa pasākuma īstenošanu noteiktajam (t.sk. - mehānisms, kā, izvērtējot finanšu atbalsta apmēru, tiks vērtēts saņemtais *de minimis* atbalsts viena vienota uzņēmuma līmenī). | P |

|  |  |  |  |  |
| --- | --- | --- | --- | --- |
| **3. KVALITĀTES KRITĒRIJI** | | **Apakškritēriji/Punktu skaits** | **Maksimālais iegūstamais punktu skaits un punktu piešķiršanas kārtība** | **Minimālais nepieciešamais punktu skaits** |
| 3.1. | Projekta iesniegums paredz pasākumus darba devēju piesaistei | 3.1.1. Projekta iesniegums paredz paziņojuma publicēšanu par iespēju organizēt pasākumus plašsaziņas līdzekļos, kā arī finansējuma saņēmēja mājas lapā – 2; | 6S | 4 |
| 3.1.2. projekta iesniegums paredz tiešu to darba devēju informēšanu, kuru darbība ir saistīta ar profesijām, kurās bezdarbnieki izteikuši vēlmi strādāt – 2; |
| 3.1.3. projekta iesniegums paredz tiešu to darba devēju informēšanu, kas atrodas attiecīgās finansējuma saņēmēja filiāles pārraudzībā esošajā administratīvajā teritorijā – 2; |
| 3.1.4. projekta iesniegums neparedz pasākumus darba devēju piesaistei – 0 |
| 3.2. | Projekta iesniegums paredz uzraudzības mehānismu kvalitatīvai subsidēto darba vietu īstenošanas nodrošināšanai. | 3.2.1. Projekta iesniegums paredz, ka finansējuma saņēmējs veic regulāru līgumsaistību ar darba devējiem izpildes uzraudzību - 2; | 6S | 4 |
| 3.2.2. projekta iesniegums paredz, ka finansējuma saņēmējs veic pārbaudes pie darba devēja – 2; |
| 3.2.3. projekta iesniegums paredz, ka finansējuma saņēmējs ir iekšējos normatīvajos aktos noteicis pārbaužu regularitāti un saturu – 2; |
| 3.2.4. projekta iesniegums neparedz uzraudzības mehānismu kvalitatīvai subsidēto darba vietu īstenošanas nodrošināšanai – 0 |
| 3.3. | Projekta iesniegumā ir apraksts par pasākumā iesaistīto personu skaita noteikšanas mehānismu filiāļu līmenī. | 3.3.1. projekta iesniegums paredz pasākumā iesaistāmo bezdarbnieku skaita noteikšanu, balstoties uz attiecīgajā filiālē reģistrēto bezdarbnieku skaitu, kā arī bezdarbnieku izteikto vēlmju skaitu dalībai pasākumā – 2; | 6S | 4 |
| 3.3.2. projekta iesniegums paredz iesaistāmo skaita noteikšanā ņemt vērā pasākumam pieejamo finansējumu kopumā, kā arī sadalījumā pa gadiem – 2; |
| 3.3.3. Projekta iesniegums paredz pasākumā iesaistāmo bezdarbnieku skaita izvērtēšanu un noteikšanu vismaz 1 reizi gadā – 2; |
| 3.3.4. projekta iesniegums neparedz aprakstu pasākumā iesaistāmo skaita noteikšanai filiāļu līmenī – 0. |
| 3.4. | Projekta iesniegumā ir apraksts par bezdarbniekiem piedāvāto pasākumu ietekmi uz darba tirgu. | 3.4.1. Projekta iesniegumā ir aprakstīta bezdarbniekiem piedāvāto pasākumu ietekme uz darba tirgu - 4; | 6S | 4 |
| 3.4.2. projekta iesniegumā ir norādītas ietekmes aprakstam izmantotās datu bāzes- 2; |
| 3.4.3. projekta iesniegumā nav aprakstīta bezdarbniekiem piedāvāto pasākumu ietekme uz darba tirgu - 0. |

Piezīmes:

P – Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

N – Neprecizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu;

V – Piemēro vienu atbilstošo kritēriju;

S – Piemēro visus atbilstošos kritērijus (summējot tiem piemērojamo punktu skaitu)

1. Kritērija ietvaros tiek pārbaudīta projekta iesniedzēja juridiskā statusa atbilstība [↑](#footnote-ref-1)
2. Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006. [↑](#footnote-ref-2)